วิชาชายชาตรี
ผมเพิ่งรู้ว่า ศาสตร์หนึ่งในตำราพิชัยสงครามไทย คือวิชายกเมฆ ครับ,แม่ทัพโบราณ ก่อนสั่งเคลื่อนไพร่พล ท่านแหงนหน้ามองฟ้า ดูทิศทางลม เหตุเพราะเมฆที่ลอยเกลื่อนบนท้องฟ้า มีกระแสลมบนพัดให้กระจัดกระจาย เป็นรูปต่างๆในทุกนาที,หนังสือรหัสวิทยา พลังเร้นลับ (สำนักพิมพ์ข้าวฟ่าง พิมพ์ครั้งที่ 4 พ.ศ.2543) พลูหลวง เขียนว่า,ถ้าเมฆเป็นรูปสัตว์ มังกร ยักษ์ จระเข้ หรือเป็นรูปเมรุ ตำราว่า จะมีอุปสรรค จะต้องเผชิญหน้าศัตรูกล้าแข็ง ให้ยั้งทัพไว้ชั่วระยะหนึ่ง,จนเมื่อลมเปลี่ยนทิศ เมฆเปลี่ยนรูปร่าง มองเห็นเป็นธวัช ฉัตร ธง ถือเป็นนิมิตที่ดี เคลื่อนทัพไปจะมีชัยชำนะ,บางตำราเขียนไว้เป็นคำกาพย์ ท่องจำได้ง่ายกว่า,เมฆเกลือนทิฆัมพร อุดรทิศชอุ่มศรี ลาถึงทักษิณคีรี เข้ากลุ้มเกลื่อนพระสุริยน สิ้นแสงปสูญแสง ไม่แจ่มแจ้งยังมัวมน อย่ายกพยุหพล จะพลันแพ้จะเสียไชย,อธิบายความว่า กลุ่มเมฆลอยมาจากทิศเหนือ ลงมาทิศใต้แล้วเข้าบังดวงอาทิตย์ จนไม่มีแสงและมืดมัวไปหมด ท่านห้ามเคลื่อนทัพจะแพ้แก้ข้าศึก,แต่หากเมฆที่มาทางทิศเหนือ (ที่ว่าร้าย) แต่ไม่ทันเข้าบังแสงอาทิตย์ แล้วเฉไฉไปทางอื่น บางตำราท่านว่าดี ให้ลั่นฆ้องชัยดำเนินธง จักได้ชัยชนะสำเร็จดังประสงค์,แม้เมฆที่มาจากทิศใต้ จะเข้าไปบังแสงอาทิตย์ ก็ยิ่งดีเป็นนิมิตหมายอันประเสริฐ,ในทางกลับกัน ถ้าเมฆลอยมาจากทิศใต้ แต่ไม่เข้าบังดวงอาทิตย์ ห้ามเคลื่อนทัพ ท่านว่าจะเสียการ,คนเรียนวิชายกเมฆ ต้องเรียนรู้เรื่องทิศ ทิศมงคลสมัยโบราณ คือทิศตะวันออกกับทิศใต้ ส่วนทิศอวมงคล คือทิศตะวันตกกับทิศเหนือ,ตำรายกเมฆ เหมือนวิชาโบราณทั่วไป คือต้องมีอุปเท่ห์ต่างๆ และวิธีใช้ เช่น ก่อนแม่ทัพจะสั่งเคลื่อนทัพ แหงนหน้าดูฟ้าดูเมฆแล้ว ท่านยังให้สังเกตลมหายใจเข้าออก จากจมูกข้างซ้ายและขวา โดยให้สังเกตข้างละห้านาที,ถ้าปลอดโปร่งดังตำรา ท่านว่าสั่งเคลื่อนทัพได้,อาจารย์กล่าวไว้โดยตำรา ลมในอาตมา อเนกนานัปการ ถ้าออกเบื้องซ้ายเปรมปราณ ยุรยาตรอย่างนาน นามเรียกจันทกระลา ผิออกเบื้องขวา คือสุริยกระลา ท่านห้ามอย่ายกพล,วิชาทำนองเดียวกัน ในสมัยโรมันโบราณ ชนชาตินำฝ่ายตะวันตก ก็ใช้ เพียงแต่โรมันเป็นประเทศหนาวมีหมอกครึ้ม บางวันไม่มีเมฆให้สังเกตดู ดินฟ้าอากาศไม่แจ่มใส,แม่ทัพถูกสอนให้ดูนกเป็นนิมิตหมาย ถ้าเห็นฝูงนกบินมาเป็นรูปอะไร จากทิศอะไร ก็ให้พิจารณาเทียบกับสถิติที่จดไว้ แล้วตัดสินใจ,วิชานี้ พิชัยสงครามไทยก็มี เรียกวิชาสกุณฤกษ์ ตัวอย่างนกฝ่ายขวา (นิมิตดี) นกยูง นกกระเรียน นกสาริกา นกฝ่าย-ซ้าย (นิมิตไม่ดี) นกเงือก นกยางกรอก นกทิ้งทูด นกพิราบ,ในสมรภูมิชิงอำนาจการเมืองไทย ผมได้ยินเสียงเหมือนลั่นกลองตูมๆ ทำเอาตกใจ รัฐบาลท่านก็ใจดีแจกเงินให้คนใช้ แถมเงินให้คนไปเที่ยว สนุกสนานกันอยู่ดีๆ นี่มันเกิดอะไรขึ้น,คนรุ่นผม เกิดทันสมัยเชื่อผู้นำชาติพ้นภัย ก็พอคิดได้ คนระดับแม่ทัพท่านก็คงดูเฆฆ ดูนก แน่ใจในฤกษ์ยาม เห็นนิมิตชนะ ก่อนสั่งรบแล้ว,ผมหลับตาเห็นภาพ เมื่อ 6 ตุลา 2519 คนถูกแขวนคอที่กิ่งมะขามสนามหลวง คนเป็นตอกอกศพคนตาย ยังสยดสยองไม่หาย,ใครที่คิดว่ายังมีเรี่ยวแรงจะสู้กับทหารก็สู้ไป คนแก่อย่างผมแม้พอรู้วิชายกเมฆอยู่บ้าง กลัวตายไม่เอาด้วย.,กิเลน ประลองเชิง
แม่ทัพโบราณ ก่อนสั่งเคลื่อนไพร่พล ท่านแหงนหน้ามองฟ้า ดูทิศทางลม เหตุเพราะเมฆที่ลอยเกลื่อนบนท้องฟ้า มีกระแสลมบนพัดให้กระจัดกระจาย เป็นรูปต่างๆในทุกนาที
วิชาชายชาตรี,วิชายกเมฆ,ตำราพิชัยสงครามไทย,กิเลน ประลองเชิง,ชักธงรบ